Uudissõna

Uudissõna on keeles ühesõnaline neologism ehk uudiskeelend. See võib olla suhteliselt hiljuti käibele tulnud sõna või alles soovitatav keelend.

Uudissõnade näiteid: faksima, õendus, euroskeptik, erastamisväärtpaberid, kepikõnd, kobarkino, mälupulk, naabrivalve, pensionisammas, perearst, piraatkassett, riiulifirma, turvavärav (kaubamajas), keskkonnahoidlik.[http://www.eki.ee/books/ekk09/index.php?id=514&p=6&p1=3 Uudissõnu. Eesti keele käsiraamat (elektrooniline, vaadatud 31.03.2020). 

Uudissõna olelusvõitlus
Pole teada, kui pikka ajavahemikku mõeldakse määratlusega "suhteliselt hiljuti" uudissõnade kontekstis, kuid kõik uued sõnad on algul olnud uudissõnad, kuni nad kas kinnistuvad sõnavarra või unustatakse. 

Keeleteadlane ja luuletaja Joel Sang on pakkunud ettevaatlikult: "Neologismide stilistiline kodunemine võib võtta aastakümneid," kuid nentinud paratamatusena: "Igatahes jääb neologismidele tükiks ajaks mingi steriilne varjund, pleki mekk."Joel Sang. Inetusvõistlused. Keel ja Kirjandus. 2014 / nr 5. 

Näide: uudissõna "taristu" 
Sõna, millega Andres Valdre võitis 2010. aastal "Presidendi sõnavõistluse" ehk sõnausePresidendi sõnavõistluse võitis sõna "taristu". ERR Uudised, 02.12.2010., kirjakeelestus kiiresti: jõudis juba 2013. aasta ÕS-iÕS 2013 EKI portaalis. ning kohemaid ka paljudesse õigusaktidesse – UUDISSÕNA TUNNUSTATI JA SEE VÕETI KIRJAKEELSENA KASUTUSELE;
riigi valitsusele meeldis see sõna sedavõrd, et senisest "majandus- ja kommunikatsiooniministrist" tehti 2015. aastal "majandus- ja taristuminister" – UUDISSÕNA SAI POLIITILISE HEAKSKIIDU;
 sõna jõudis Euroopa Liidu tekstide tõlgete toel Euroopa Liidu terminibaasi IATEEuroopa Liidu terminibaas IATE. ning omakorda IATE toel muudesse Euroopa Liidu tekstidesse ja Eesti õigusaktidesse – UUDISSÕNA KINNISTATI KAHEPOOLSELT NN EUROKEELDE;
 sõna abil toodeti uusi liitsõnu ja tuletisi (nt IATE-s on olemas terminid "roheline taristu", "taristu teenusena", "maapealne taristu", "passiivne taristu", "avaliku võtme taristu", "e-tervise digitaalteenuse taristu", "e-taristu", "raudteetaristu", "energiataristu", "taristuettevõtja", "teadustaristu", "lairibataristu", "ülemaailmne taristukeskus", "jäätmekäitlustaristu" jne)Sõna infrastructure eestikeelsed vasted Euroopa Liidu terminibaasis IATE. – UUDISSÕNA KINNISTATI PALJUNDAMISEGA PALJUDES VALDKONDADES;
samas kanti sõna "taristu" eelistermini "infrastruktuur" sünonüümina kohemaid ka sõjanduse terminibaasidesse Militerm ja NATOTerm, kuid kustutati 2015. aastal NATOTermist – et seda NATO kontekstis enam ei kasutataks, vaid unustataks – UUDISSÕNA KATSETATI, KUID HEIDETI KÕRVALE;Sõna "taristu" Sõnaveebis. Vaadatud 31.03.2020.
kuid paljud mittekeeleinimesed ei suutnud selle uudissõnaga harjuda ning nii tuli sõna "taristu" kõige koledamate eestikeelsete sõnade rahvahääletusel ehk võistlusel "Kolesõna" nii 2012. kui ka 2013. aastal "auhinnalisele teisele kohale" ning figureeris kolesõnakandidaatide seas ka järgmistel aastatel – UUDISSÕNA VIHATI. 

Uudissõnaettepanekute näiteid
<tr valign=top><td>
 turvik – kondoom
 nuhvel – nutitahvel, tahvelarvuti
 murdrakis – ingl killer application
 kõnemihkel – kõnejuht
 libamure – pseudoprobleem
 värkvõrk, nutivõrk – nutistu, asjade internet
 äkne – viraalne
 sõelus – casting
 sälg e särtsjälg – digiallkiri
 juhati – GPS-seade
 teablema – guugeldama
 rõivaleid – kasutatud rõivaste pood
 kuvapelg, kuvapelgur – inimene, kellele ei meeldi, kui teda filmitakse või pildistatakse
 õpeti – kasutusjuhend
<td>
 nuppel – kaugjuhtimispult
 klahvel – klaviatuur
 vuntsik – krevett
 mobla, lobla – vanem mobiiltelefon, millel ei ole internetivalmidust
 meditar – meditsiiniõde
 uurdearst – otorinolarüngoloog ehk kõrva-, nina- ja kurguarst
 vajatu – vajadusetu, ebavajalik, mittevajalik
 teemaliug – offtopic ("Ma ütlen sulle teemaliuges, et...)
 nuusak – pabertaskurätik
 paksik – pakiautomaat
 koodik – PIN-kalkulaator
 ruudik – QR-kood
 laenuti – raamatukogust laenutatud raamat, ese
<td>
 modima – modifitseerima
 trimp – pits (joogimõõt; ingl shot)
 püstkoomik – ingl stand-up comedian
 püstkoom, püstkomöödia – ingl stand-up comedy
 lainelõikur – surfar
 lõiklema – surfima
 velor – velotrenažöör
 võbe – vaib, vibe
 virgatsvõime – delekraatia, liquid democracy 
 tehistõelisus – virtuaalne reaalsus
 õnnikud – õed-vennad
 elukaasa – elukaaslane
Märkus. Siinsed uudissõnaettepanekute näited on sõnavõistlustele või EKI-le laekunud ettepanekud,mitte eesti kirjakeelde arvatud sõnad. Eesti kirjakeele normi alus on eesti õigekeelsussõnaraamat (ÕS),mille uusim versioon pärineb 2018. aastast.ÕS 2018 e-väljaande asukoht.

Vaata ka
 Neologism ehk uudiskeelend
 Presidendi sõnavõistlus

Viited

Kirjandus
 Tiiu Erelt, Rein Kull ja Henno Meriste. "Uudis- ja unarsõnu" (Valgus 1985) 

Kategooria:Keeleteadus